Í virðulegu húsi við Langholtsveg búa þeir Sævar Þór Jónson og Lárus Sigurður Lárusson lögmenn ásamt syni þeirra Andra , 9 ára . Húsið var byggt árið 1952 og hefur verið í eigu fjölskyldunnar í um hálfa öld . Að sögn Sævars var kominn tími á endurnýjun innandyra og réðust þeir í töluverðar framkvæmdir á eigninni . Þeim þótti mikilvægt að halda að einhverju leyti í stílinn sem var . „ Húsgögnin eru gömul hönnun og ný og svo eru margar mublur hérna sem eru að verða 100 ára gamlar . Þetta er ekki meðvitað gert en við heillumst mikið af klassískri hönnun , en ljósin eru að miklu leyti frá Louis Poulsen svo er að finna hönnun Finns Juhl og fleira en hér eru líka húsgögn sem ég veit ekkert hvaðan eru . Þetta hús er orðið svolítið pakkað og við erum ekki mikið að breyta núorðið . Ég er orðinn mjög vanafastur maður og finnst þægilegt að hafa þessa hluti í kringum mig þó að ég noti þá ekki endilega mikið . Mér finnst líka sjarmerandi þegar hlutirnir eru orðnir svolítið slitnir , “ bætir hann við . „ Húsgögnin eru gömul hönnun og ný , “ segir Sævar . Nútímaeldhús með skírskotun í gamla tíma Eldhúsið er einstaklega fagurt og setur skemmtilegan svip á húsið en þeir fengu HAF STUDIO til þess að endurhanna það síðastliðið vor . Hvað höfðuð þið í huga þegar þið gerðuð upp eldhúsið ? „ Það eru franskar flísar og yfirhöfuð er þetta svolítið franskt eldhús , í nútímaútfærslu “ „ Það var upphaflega eldhús í kjallaranum þegar þetta voru tvær íbúðir og annað var á miðhæðinni þar sem fataherbergið er núna . Amma mín , fædd í kringum 1900 , var alltaf að baka pönnukökur í eldhúsinu niðri og það eldhús var svolítið franskt , art deco-eldhús . Þetta var því ákveðin tilfinning sem við unnum í kringum ; þú kemur inn í eldhús og sérð fyrir þér eldri konu með svuntu og það er matarlykt . Við vildum heiðra minningu hennar og hússins og setja eldhúsið í fyrra horf . Það eru franskar flísar og yfirhöfuð er þetta svolítið franskt eldhús , í nútímaútfærslu “ LEIÐRÉTTING : Fram kom á síðu 56 að Guttormur Andrésson hafi teiknað hús Geirs Hallgrímssonar , sem er ekki rétt . Gunnlaugur Halldórsson arkitekt teiknaði húsið , einn af okkar virtustu arkitektum . Sjáðu innlitið í heild sinni í hátíðarblaði Húsa og Híbýla .